ถกอาเซียนเก็บภาษีเฟซบุ๊ก-ยูทูบ
กสทช.พร้อมแจงศาลปกครอง ดีแทค ฟ้อง,กสทช.เตรียมถกอาเซียนหาช่องเก็บภาษีเฟซบุ๊ก-ยูทูบ หลังทำธุรกิจ OTT ดูดเม็ดเงินโฆษณามหาศาล ทำทีวีดิจิทัลง่อนแง่น ธุรกิจรายเล็กจ่อล้ม ลามเศรษฐกิจโลกแน่ เพราะแต่ละประเทศเก็บภาษีไม่ได้เช่นกัน พร้อมแจงศาลปกครองกลาง วันนี้ (11 ก.ย.) กรณี ดีแทค ฟ้องนายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) เปิดเผยในงานการประชุมเชิงวิชาการ International Symposium on Converging Technologies and Disruptive Communications-Moving Forward วานนี้ (10 ก.ย.) ว่า กสทช.ได้นำผลกระทบที่เกิดขึ้นจากธุรกิจบริการแพร่ภาพและเสียงบนอินเตอร์เน็ต (Over The Top : OTT) ที่แต่ละประเทศไม่สามารถจัดเก็บภาษีเพื่อเป็นรายได้เข้าประเทศ จนเกิดผลกระทบต่อหลายธุรกิจโดยเฉพาะธุรกิจทีวีนั้น มาแบ่งปันในที่ประชุม เพื่อขอความร่วมมือจากทั่วโลกให้ร่วมกันแก้ปัญหา ไม่เช่นนั้นจะส่งผลลุกลามต่อเศรษฐกิจโลก,ทั้งนี้ กสทช.จะนำเรื่องการจัดเก็บภาษีธุรกิจ OTT ที่เป็น Facebook (เฟซบุ๊ก) และ YouTube (ยูทูบ) มาหารือในการประชุมองค์กรกำกับดูแลกิจการโทรคมนาคมและกิจการโทรทัศน์ของอาเซียน ปลายปีนี้ที่ประเทศไทย โดยจะเสนอแนวทางความร่วมมือระหว่างกัน สำหรับผลกระทบต่อไทย หากพิจารณาข้อมูลของสมาคมโฆษณาทางดิจิทัลของไทย ที่คาดว่าปีนี้จะใช้งบประมาณโฆษณาผ่านสื่อดิจิทัล 14,000 ล้านบาท เพิ่มขึ้น 21% จากปีที่ผ่านมา ซึ่งส่วนใหญ่เป็นการโฆษณาผ่านเฟซบุ๊ก และยูทูบ ขณะที่เม็ดเงินโฆษณาผ่านทีวีดิจิทัลลดลงปีละ 10% จาก 2,500 ล้านบาท ในปี 58 เหลือ 2,000 ล้านบาทในปัจจุบันนั้น เม็ดเงินโฆษณาในธุรกิจทีวีดิจิทัล รัฐสามารถเก็บภาษีได้ แต่เม็ดเงินที่โฆษณาผ่านเฟซบุ๊กและยูทูบ รัฐจัดเก็บไม่ได้ เพราะเงินออกนอกประเทศหมด,ผมเชื่อว่าทุกประเทศไม่สามารถจัดเก็บรายได้จากเฟซบุ๊กและยูทูบได้เหมือนไทย ที่สร้างผลกระทบต่อธุรกิจทีวีดิจิทัล ทำให้เงินโฆษณาน้อยลง ผมจะนำเรื่องนี้หารือในอาเซียน และส่งสัญญาณให้ทั่วโลกรู้ หากแต่ละประเทศจัดเก็บภาษีจากเฟซบุ๊ก ยูทูบ และการค้าออนไลน์ไม่ได้จะกระทบเศรษฐกิจแต่ละประเทศ และลุกลามไปทั่วโลก เพราะธุรกิจรายเล็กจะปิดกิจการ รัฐไม่มีเงินพัฒนาประเทศ ฉะนั้น ไม่ควรปล่อยให้เศรษฐกิจทั่วโลกถูกกำกับ โดยบริษัทยักษ์ใหญ่ของโลกไม่กี่ราย,นายฐากรกล่าวต่อว่า วันนี้ (11 ก.ย.) กสทช.พร้อมชี้แจงต่อศาลปกครอง กรณีบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือดีแทค ได้ยื่นฟ้องขอเพิกถอนคำสั่งของ กสทช. เพื่อขอให้ผู้ใช้บริการดีแทคได้รับสิทธิ์เข้าสู่มาตรการคุ้มครองผู้ใช้บริการตามประกาศ กสทช.เรื่อง มาตรการคุ้มครองผู้ใช้บริการเป็นการชั่วคราวกรณีสิ้นสุดการอนุญาตสัมปทาน โดยสัญญาสัมปทานดีแทคจะสิ้นสุดวันที่ 15 ก.ย.61 คาดว่า การประชุมคณะกรรมการ (บอร์ด) กสทช. วันที่ 12 ก.ย.นี้ น่าจะได้ข้อสรุปจะเยียวยาผู้ใช้บริการดีแทคหรือไม่,ผู้สื่อข่าวรายงานว่า วานนี้ (10 ก.ย.) นายณัชพล โรจน์ถาวร ประธานเครือข่ายสื่อมวลชนต่อต้านทุจริตแห่งชาติ (ส.ท.ช.) ได้ยื่นหนังสือต่อกสทช.ไม่เห็นด้วย หากบอร์ด กสทช.จะมีมติเยียวยาให้ดีแทคหลังสัมปทานสิ้นสุดลง เพราะ กสทช.ได้เปิดประมูลคลื่น 900 เมกะเฮิรตซ์ ถึง 2 ครั้ง แต่ดีแทคไม่เข้าร่วมประมูล จึงมองว่าการเรียกร้องเพื่อขอเข้าสู่มาตรการคุ้มครองผู้ใช้บริการเป็นการชั่วคราวของดีแทคไม่เป็นธรรมต่อรัฐ และผู้ประกอบการรายอื่น หาก กสทช.อนุญาตให้ดีแทคเข้าสู่มาตรการเยียวยาได้ ส.ท.ช.จะร้องเรียนไปยังสำนักงานป้องกันและปราบปรามการทุจริตแห่งชาติ (ป.ป.ช.) และสำนักงานการตรวจเงินแผ่นดิน (สตง.) ให้ตรวจสอบการบริหารงานของ กสทช.
กสทช.เตรียมถกอาเซียนหาช่องเก็บภาษีเฟซบุ๊ก-ยูทูบ หลังทำธุรกิจ OTT ดูดเม็ดเงินโฆษณามหาศาล ทำทีวีดิจิทัลง่อนแง่น ธุรกิจรายเล็กจ่อล้ม ลามเศรษฐกิจโลกแน่ เพราะแต่ละประเทศเก็บภาษีไม่ได้เช่นกัน
ยูทูป,เฟซบุ๊ก,ภาษี,กสทช.,ทีวีดิจิทัล